Nr. L 258/14 De Europæiske Fællesskabers Tidende 16. 10. 93 KOMMISSIONENS FORORDNING (EØF) Nr. 2827/93 af 15. oktober 1993 om ændring af forordning (EØF) nr. 936/93 for så vidt angår den midlertidige særlige godtgørelse for forsendelser af visse friske frugter og grøntsager fra Grækenland KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 3438/92 af 23. november 1992 om særlige foranstaltninger for transport af friske frugter og grøntsager med oprindelse i Grækenland (!), særlig artikel 3, og ud fra følgende betragtninger : Ved forordning (EØF) nr. 3438/92 blev der indført en midlertidig særlig godtgørelse for forsendelser i 1992 og 1993 med lastvogn, skib eller kølevogn fra Grækenland til de øvrige medlemsstater undtagen Italien, Spanien og Portugal af friske frugter og grøntsager som omhandlet i artikel 1 i Rådets forordning (EØF) nr. 1035/72 af 18. maj 1972 om den fælles markedsordning for frugt og grønt- sager (?), senest ændret ved forordning (EØF) nr. 638/ 93 0); den midlertidige særlige godtgørelse er fastsat ved Kommissionens forordning (EØF) nr. 936/93 af 21. april 1993 om gennemførelsesbestemmelser til Rådets forord- ning (FØF) nr. 525/92 og (FØF) nr. 3438/92 for så vidt angår særlige foranstaltninger for transport af- friske frugter og grøntsager fra Grækenland(?), ændret ved forordning (EØF) nr. 1827/93 (%; for friske frugter og grøntsager er ekstraomkostningerne ved transport til Fællesskabets øvrige medlemsstater steget betydeligt især på grund af den jugoslaviske embargo på transportområdet, og godtgørelsen bør derfor forhøjes for forsendelser i sidste kvartal af 1993; de i denne forordning fastsatte foranstaltninger er i over- ensstemmelse med udtalelse fra Forvaltnlngskomlteen for Frugt og Grøntsager — UDSTEDT FØLGENDE FORORDNING : Artikel 1 I artikel 1, stk. 1, i forordning (EØF) nr. 936/93 ændres »2,3 ECU« til »4 ECU«. Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Den anvendes på forsendelser fra den 1. oktober 1993. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 15. oktober 1993. () EFT nr. L 350 af 1. 12. 1992, s. 1. () EFT nr. L 118 af 20. 5. 1972, s. 1. () EFT nr. L 69 af 20. 3. 1993, s. 7. På Kommissionens vegne René STEICHEN Medlem af Kommissionen () EFT nr. L 96 af 22. 4. 1993, s. 22. () EFT nr. L 167 af 9. 7. 1993, s. 12.